นาแซร์ ชาดลี

**นาแซร์ ชาดลี** (; เกิดวันที่ 2 สิงหาคม ค.ศ. 1989) เป็นนักฟุตบอลชาวเบลเยียม ผู้เล่นในตำแหน่งปีกให้กับอิสตันบูลบาชักเชฮีร์และทีมชาติเบลเยียม

## สโมสร
ชาดลีเริ่มต้นอาชีพในเอร์สเตอดีวีซี กับสโมสร AGOVV Apeldoorn ต่อมาใน ค.ศ. 2010 เขาย้ายไปสโมสรบนลีกสูงสุดอย่างตเว็นเตอ ซึ่งเขาพาทีมชนะเลิศกาเอ็นเฟเบ เบเกอร์ ในฤดูกาลแรกที่เขาได้ลงเล่น ต่อมาใน ค.ศ. 2013 ชาดลีย้ายไปร่วมทอตนัมฮอตสเปอร์ และในอีกสามปีถัดมา ก็ได้เซ็นสัญญากับเวสต์บรอมมิชอัลเบียนด้วยค่าตัว 13 ล้านปอนด์

เมื่อวันที่ 30 สิงหาคม 2018 มอนาโก ได้ประกาศเซ็นสัญญากับชาดลีเป็นเวลา 3 ปี โดยพวกเขาจ่ายเงินให้แก่เวสต์บรอมมิชอัลเบียนมากกว่า 12 ล้านยูโรเพื่อคว้าตัวมิดฟิลด์สารพัดประโยชน์รายนี้มาร่วมทีม 

เมื่อวันที่ 11 สิงหาคม 2019 ชาดลีได้ย้ายไปร่วมทีม อันเดอร์เลชท์ ด้วยสัญญายืมตัวหนึ่งฤดูกาลจากมอนาโก หลังจากที่ไม่ค่อยได้รับโอกาสลงสนามกับสโมสรในฝรั่งเศส

เมื่อวันที่ 10 กันยายน 2020 ชาดลีได้ย้ายไปร่วมทีม อิสตันบูล บาชัคเชฮีร์ สโมสรในตุรกี เขาเซ็นสัญญากับสโมสรเป็นเวลา 2 ปี และได้รับมอบหมายให้สวมเสื้อหมายเลข 11

เมื่อวันที่ 6 กันยายน 2022 ชาดลีได้ย้ายไปร่วมทีม เวสเตอร์โล สโมสรในลีก เบลเจียนโปรลีก ด้วยสัญญายืมตัวหนึ่งฤดูกาล ต่อมาในวันที่ 18 สิงหาคม 2023 ชาดลีได้กลับมายังเวสเตอร์โลแบบถาวรด้วยสัญญาหนึ่งฤดูกาล

## ทีมชาติ
ชาดลีถือสองสัญชาติคือเบลเยียมและโมร็อกโก จึงทำให้เขาสามารถเลือกเล่นให้กับประเทศใดก็ได้ เขาลงเล่นนัดแรกให้กับโมร็อกโกเมื่อวันที่ 17 พฤศจิกายน 2010 ในเกมอุ่นเครื่องที่เสมอกับไอร์แลนด์เหนือ 1–1 ที่สนามวินด์เซอร์พาร์ก และได้รับเลือกให้เป็นแมนออฟเดอะแมตช์ในวันนั้นด้วย อย่างไรก็ตาม เมื่อวันที่ 28 มกราคม 2011 เขาได้ประกาศความจำนงที่จะรับใช้เบลเยียมในระดับนานาชาติ ซึ่งสามารถทำได้เนื่องจากเขายังไม่เคยลงเล่นในแมตช์อย่างเป็นทางการให้กับโมร็อกโกมาก่อน โดยเขาลงประเดิมสนามนัดแรกให้ทีมชาติเบลเยียมในเกมกระชับมิตรพบกับฟินแลนด์เมื่อวันที่ 9 กุมภาพันธ์

ชาดลีเคยลงเล่นในตำแหน่งกองหน้าให้กับทีมชาติเบลเยียม โดยเขาทำประตูแรกในนามทีมชาติได้ในศึกยูโร 2012 รอบคัดเลือก นัดที่พบกับอาเซอร์ไบจาน ณ สนามสนามกีฬาคิงโบดวง ในกรุงบรัสเซลส์ เมื่อวันที่ 29 มีนาคม 2011

เมื่อวันที่ 26 พฤษภาคม 2014 ชาดลีทำประตูที่ควรจะเป็นประตูที่สามของเขากับทีมชาติในเกมอุ่นเครื่องก่อนศึกฟุตบอลโลก 2014 ที่พบกับลักเซมเบิร์ก อย่างไรก็ตาม ในเวลาต่อมาแมตช์ดังกล่าวถูกตัดสินให้เป็นโมฆะ เนื่องจากกุนซือ มาร์ก วิลมอตส์ ทำการเปลี่ยนตัวผู้เล่นไปถึง 7 คน แทนที่จะเป็น 6 คนตามที่ได้รับอนุญาต ในวันที่ 13 พฤษภาคม 2014 ชาดลีมีชื่อเป็นหนึ่งในขุนพลทีมชาติเบลเยียมชุดลุยศึกฟุตบอลโลก 2014 โดยเขาได้ลงเล่นเป็นตัวจริงในตำแหน่งมิดฟิลด์ แต่ถูกเปลี่ยนตัวออกในช่วงพักครึ่งเพื่อให้ ดรีส เมอร์เทนส์ ลงมาแทน ในเกมแรกของทัวร์นาเมนต์ที่เอาชนะแอลจีเรียไปได้ 2–1 ในเบโลโอรีซอนชี

ในเดือนพฤษภาคม 2018 เขามีชื่ออยู่ในรายชื่อนักเตะเบื้องต้นของเบลเยียมสำหรับศึกฟุตบอลโลก 2018 ที่ประเทศรัสเซีย

เมื่อวันที่ 2 กรกฎาคม 2018 ชาดลีถูกส่งลงสนามในฐานะตัวสำรองและทำประตูชัยในช่วงทดเวลาบาดเจ็บ ช่วยให้เบลเยียมเอาชนะญี่ปุ่นไปได้ 3–2 ในรอบ 16 ทีมสุดท้ายของฟุตบอลโลก 2018 โดยประตูดังกล่าวได้รับเลือกจากคณะกรรมการของ BBC ให้เป็นประตูยอดเยี่ยมประจำทัวร์นาเมนต์ฟุตบอลโลก 2018

## สถิติอาชีพ
### ทีมชาติ

### ประตูในนามทีมชาติ

## เกียรติประวัติ
**ตเว็นเตอ**
* กาเอ็นเฟเบ เบเกอร์: 2010–11

**ทอตนัมฮอตสเปอร์**
* ฟุตบอลลีกคัพ รองชนะเลิศ: 2014–15

**เบลเยียม**
* ฟุตบอลโลก อันดับที่สาม: 2018

## อ้างอิง

## แหล่งข้อมูลอื่น

* 

หมวดหมู่:นักฟุตบอลชาวโมร็อกโก
หมวดหมู่:นักฟุตบอลทีมชาติโมร็อกโก
หมวดหมู่:นักฟุตบอลทีมชาติเบลเยียม
หมวดหมู่:นักฟุตบอลชาวเบลเยียม
หมวดหมู่:ผู้เล่นสโมสรฟุตบอลตเว็นเตอ
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้เล่นในเอเรอดีวีซี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในซือเปร์ลีก
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากลีแยฌ